Estadio Polideportivo de Pueblo Nuevo

Estadio Polideportivo de Pueblo Nuevo er et flerbruksstadion i San Cristóbal i Venezuela. Stadionet er mest brukt til fotballkamper og er hjemmebanen til Deportivo Táchira Fútbol Club og noen kamper for Venezuela. Stadionet ble brukt under Copa América 2007. Historikk Byggingen startet i 1974 og stod ferdig i 1976 med en kapasitet på 25 000. Stadionet ble betydelig oppgradert i 2006 i forkant av Copa América. Kapasiteten ble økt, det ble installert nytt flomlys, nye garderober, presserom, VIP-område og nye adkomstveier. Det ble offisielt gjenåpnet 20. juni 2007 med en vennskapskamp mellom Venezuela og det baskiske landslaget. Under Copa América var det hovedbanen for Venezuela under mesterskapet og de spilte alle sine fire kamper før de røk ut i kvartfinalen. Kamper i Copa América 2007 Gruppespill, 26. juni 2007: Venezuela 2–2 Bolivia Gruppespill, 30. juni 2007: Bolivia 0–1 Uruguay Gruppespill, 30. juli 2007: Venezuela 2–0 Peru Kvartfinale, 7. juli 2007: Venezuela 1–4 Uruguay Bildegalleri Referanser Eksterne lenker (en) Estadio Polideportivo de Pueblo Nuevo – kategori av bilder, video eller lyd på Commons